
Uznesenie Mestský súd Bratislava II vo veci prípustnosti prevzatia a držania v zdravotníckom zariadení umiestnenej: Z.Á. A., narodená XX.XX.XXXX, bytom U. XXX/X, B., v zdravotníckom zariadení: Univerzitná nemocnica Bratislava, Pažítková 4, Bratislava, pracovisko: Z. Q. F., F. XX, B., X. A. E. R. T. R., takto rozhodol: Konanie sa zastavuje. odôvodnenie: 1. V konaní vedenom Mestským súdom Bratislava II pod sp. zn. 26Pu/12/2024 sa koná o prípustnosti prevzatia a držania umiestnenej v zdravotníckom zariadení. Súd uznesením zo dňa 08.07.2024, sp. zn. 26Pu/12/2024-14, rozhodol, že prevzatie umiestnenej bolo prípustné. 2. Dňa 05.08.2024 bolo tunajšiemu súdu doručené podanie, v ktorom zdravotnícke zariadenie informovalo súd, že umiestnená bola zo zdravotníckeho zariadenia prepustená dňa XX.XX.XXXX do ambulantnej starostlivosti. 3. Z dôvodu, že umiestnená bola zo zdravotníckeho zariadenia prepustená v zmysle ustanovenia § 264 Civilného mimosporového poriadku, stratila postavenie účastníka konania. Nie je preto daný dôvod, aby súd ďalej riešil otázku ďalšieho držania umiestnenej v zdravotníckom zariadení. Súd preto podľa ustanovení § 2 ods. 1 Civilného mimosporového poriadku v spojení s § 161 ods. 1 a 2 Civilného sporového poriadku konanie zastavil. Poučenie: Proti tomuto rozhodnutiu možno podať odvolanie na Mestskom súde Bratislava II do 15 dní odo dňa jeho doručenia. V odvolaní sa okrem toho, ktorému súdu je určené, kto ho robí, ktorej veci sa týka (vrátane uvedenia spisovej značky konania), čo sa ním sleduje, a podpisu uvedie aj to, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne a čoho sa odvolateľ domáha.

